|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Številka: 007-153/2025 | | | | | | | | | | | |
| Ljubljana, 29. 9. 2025 | | | | | | | | | | | |
| EVA: 2025-2030-0055 | | | | | | | | | | | |
| GENERALNI SEKRETARIAT VLADE REPUBLIKE SLOVENIJE  gp.gs@gov.si | | | | | | | | | | | |
| ZADEVA: Odlok o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora – predlog za obravnavo | | | | | | | | | | | | | | | | | |
| 1. Predlog sklepov vlade: | | | | | | | | | | | | | | | | | |
| Na podlagi tretjega in šestega odstavka 21. člena Zakona o Vladi Republike Slovenije (Uradni list RS, št. [24/05](https://www.uradni-list.si/glasilo-uradni-list-rs/vsebina/2005-01-0823) – uradno prečiščeno besedilo, [109/08](https://www.uradni-list.si/glasilo-uradni-list-rs/vsebina/2008-01-4694), [38/10](https://www.uradni-list.si/glasilo-uradni-list-rs/vsebina/2010-01-1847) – ZUKN, [8/12](https://www.uradni-list.si/glasilo-uradni-list-rs/vsebina/2012-01-0268), [21/13](https://www.uradni-list.si/glasilo-uradni-list-rs/vsebina/2013-01-0787), [47/13](https://www.uradni-list.si/glasilo-uradni-list-rs/vsebina/2013-01-1783) – ZDU-1G, [65/14](https://www.uradni-list.si/glasilo-uradni-list-rs/vsebina/2014-01-2739), [55/17](https://www.uradni-list.si/glasilo-uradni-list-rs/vsebina/2017-01-2521), [163/22](https://www.uradni-list.si/glasilo-uradni-list-rs/vsebina/2022-01-4191) in 57/25 – ZF) je Vlada Republike Slovenije na \_\_ seji \_\_\_\_\_\_\_\_ pod točko \_\_\_\_ sprejela naslednji  SKLEP:  Vlada Republike Slovenije je izdala Odlok o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora in ga objavi v Uradnem listu Republike Slovenije. Barbara Kolenko Helbl generalna sekretarka  Sklep prejmejo:   * Ministrstvo za pravosodje Republike Slovenije * Ministrstvo za finance Republike Slovenije * Uprava Republike Slovenije za izvrševanje kazenskih sankcij * Služba Vlade Republike Slovenije za zakonodajo | | | | | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | | | | | | |
|  | | | | | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | | | | | |
| - mag. Nina Koželj, Ministrstvo za pravosodje, generalna direktorica Direktorata za kaznovalno pravo in človekove pravice  - Denis Perše, generalni direktor Uprave RS za izvrševanje kazenskih sankcij | | | | | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | | | | | |
| / | | | | | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | | | | | |
| / | | | | | | | | | | | | | | | | | |
| 5. Kratek povzetek gradiva: | | | | | | | | | | | | | | | | | |
| Na podlagi tretjega odstavka 10.b člena Zakona o izvrševanju kazenskih sankcij (Uradni list RS, št. [110/06](https://www.uradni-list.si/glasilo-uradni-list-rs/vsebina/2006-01-4665) – uradno prečiščeno besedilo, [76/08](https://www.uradni-list.si/glasilo-uradni-list-rs/vsebina/2008-01-3346), [40/09](https://www.uradni-list.si/glasilo-uradni-list-rs/vsebina/2009-01-1916), [9/11](https://www.uradni-list.si/glasilo-uradni-list-rs/vsebina/2011-01-0318) – ZP-1G, [96/12](https://www.uradni-list.si/glasilo-uradni-list-rs/vsebina/2012-01-3693)–ZPIZ-2, [109/12](https://www.uradni-list.si/glasilo-uradni-list-rs/vsebina/2012-01-4318), [54/15](https://www.uradni-list.si/glasilo-uradni-list-rs/vsebina/2015-01-2228), [11/18](https://www.uradni-list.si/glasilo-uradni-list-rs/vsebina/2018-01-0459), [200/20](https://www.uradni-list.si/glasilo-uradni-list-rs/vsebina/2020-01-3628) – ZOOMTVI, [141/22](https://www.uradni-list.si/glasilo-uradni-list-rs/vsebina/2022-01-3468) in [83/24](https://www.uradni-list.si/glasilo-uradni-list-rs/vsebina/2024-01-2440), v nadaljnjem besedilu: ZIKS-1) Vlada Republike Slovenije z odlokom, ki se objavi v Uradnem listu Republike Slovenije, ugotovi zaostrene varnostne razmere zaradi kadrovskih ali prostorskih težav v zavodih ter določi vrsto in način izvršitve enega ali več začasnih ukrepov in trajanje njihove veljavnosti tako, da so ti glede na kadrovske oziroma prostorske težave v zavodih nujni, primerni in sorazmerni za varovanje življenja in zdravja varovanih oseb in varstvo njihovih človekovih pravic in temeljnih svoboščin ter za zagotavljanje nemotenega dela v zavodih. Nadalje pa četrti odstavek zgoraj navedenega člena določa, da če zaostrene varnostne razmere zaradi kadrovskih ali prostorskih težav v zavodih trajajo dlje kot tri mesece, Vlada Republike Slovenije z odlokom, ki se objavi v Uradnem listu Republike Slovenije, trajanje začasnih ukrepov na obrazložen predlog ministra, pristojnega za pravosodje, podaljša, vendar vsakič najdlje za tri mesece.  Na dan 8. 9. 2025 je bilo v zavodih za prestajanje kazni zapora zaposlenih 499 pravosodnih policistov, ki so varovali 1.572 varovanih oseb, kar pomeni, da je delež varovanih oseb na posameznega pravosodnega policista dosegel 3,17 varovane osebe. Na dan 8. 9. 2025 je delež varovanih oseb na posameznega pravosodnega policista presegel zakonsko določeno mejo 2,5 varovane osebe za odreditev začasnih ukrepov, in sicer za 0,67 varovane osebe na pravosodnega policista.  Ministrica, pristojna za pravosodje, na pobudo generalnega direktorja Uprave Republike Slovenije za izvrševanje kazenskih sankcij št. 720-1893/2024/11 z dne 11. 9. 2025, Vladi Republike Slovenije predlaga sprejetje odloka za podaljšanje veljavnosti začasnega ukrepa opravljanja del in nalog pravosodnega policista s strani delavca uprave, ki je bil v preteklosti zaposlen na delovnem mestu pravosodni policist (10.c člen ZIKS-1), v trajanju nadaljnjih treh mesecev. | | | | | | | | | | | | | | | | | |
| 6. Presoja posledic za: | | | | | | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | | | | | | DA | | |
| c) | administrativne posledice | | | | | | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | | | | | | NE | | |
| e) | socialno področje | | | | | | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | | | | | NE | | |
| 7.a Predstavitev ocene finančnih posledic nad 40.000 EUR:/ | | | | | | | | | | | | | | | | | |
| * I. Ocena finančnih posledic, ki niso načrtovane v sprejetem proračunu | | | | | | | | | | | | | | | | | |
|  | | | | Tekoče leto (t) | | | | t + 1 | t + 2 | | | | | | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | | | |  | | | |  |  | | | | | | |  | |
| Predvideno povečanje (+) ali zmanjšanje (**–**) prihodkov občinskih proračunov | | | |  | | | |  |  | | | | | | |  | |
| Predvideno povečanje (+) ali zmanjšanje (**–**) odhodkov državnega proračuna | | | |  | | | |  |  | | | | | | |  | |
| Predvideno povečanje (+) ali zmanjšanje (**–**) odhodkov občinskih proračunov | | | |  | | | |  |  | | | | | | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  | | | |  |  | | | | | | |  | |
| II. Finančne posledice za državni proračun | | | | | | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | | Šifra in naziv proračunske postavke | | | | | | Znesek za tekoče leto (t) | | | | | | Znesek za t + 1 + 2 +3 |
|  | |  | | |  | | | | | |  | | | | | |  |
|  | |  | | |  | | | | | |  | | | | | |  |
|  | |  | | |  | | | | | |  | | | | | |  |
| **SKUPAJ** | | | | | | | | | | |  | | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | | Šifra in naziv proračunske postavke | | | | Znesek za tekoče leto (t) | | | | | | Znesek za t + 1 | |
|  | | |  | | |  | | | |  | | | | | |  | |
|  | | |  | | |  | | | |  | | | | | |  | |
| SKUPAJ | | | | | | | | | |  | | | | | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | | | | | | |
| Novi prihodki | | | | | | | Znesek za tekoče leto (t) | | | | | | Znesek za t + 1 | | | | |
|  | | | | | | |  | | | | | |  | | | | |
|  | | | | | | |  | | | | | |  | | | | |
| SKUPAJ | | | | | | |  | | | | | |  | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.) **/** | | | | | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | | | | | NE | | | |
| Sodelovanje javnosti upoštevaje 9. člen Poslovnika Vlade RS ni potrebno. | | | | | | | | | | | | | | | | | |
|  | | | | | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | | | | | NE | | | |
| **11. Gradivo je uvrščeno v delovni program vlade:** | | | | | | | | | | | | | | NE | | | |
| Andreja KATIČ  ministrica | | | | | | | | | | | | | | | | | |

**PREDLOG**

Na podlagi četrtega odstavka 10.b člena Zakona o izvrševanju kazenskih sankcij (Uradni list RS, št. 110/06 – uradno prečiščeno besedilo, 76/08, 40/09, 9/11 – ZP-1G, 96/12 – ZPIZ-2, 109/12, 54/15, 11/18, 200/20 – ZOOMTVI, 141/22 in 83/24) Vlada Republike Slovenije izdaja

**ODLOK**

**o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora**

**1. člen**

Začasni ukrep opravljanja del in nalog pravosodnega policista s strani delavca uprave, ki je bil v preteklosti zaposlen na delovnem mestu pravosodni policist, določen z Odlokom o ugotovitvi zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora ter določitvi začasnih ukrepov (Uradni list RS, št. 87/24) in podaljšan z Odlokom o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 2/25), Odlokom o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 25/25) in Odlokom o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 53/25), se podaljša do 12. januarja 2026.

**KONČNA DOLOČBA**

**2. člen**

Ta odlok začne veljati naslednji dan po objavi v Uradnem listu Republike Slovenije.

Št. ……….

Ljubljana, ………

EVA 2025-2030-0055

Vlada Republike Slovenije

dr. Robert Golob

predsednik

**OBRAZLOŽITEV**

Generalni direktor Uprave Republike Slovenije za izvrševanje kazenskih sankcij (v nadaljnjem besedilu: URSIKS) je z dopisom št. 720-1893/2024/11 z dne 11. 9. 2025 ministrico, pristojno za pravosodje, obvestil, da so v zavodih za prestajanje kazni zapora še vedno zaostrene varnostne razmere zaradi kadrovskih in prostorskih težav v skladu z deseto alinejo 10. člena Zakona o izvrševanju kazenskih sankcij (Uradni list RS, št. [110/06](https://www.uradni-list.si/glasilo-uradni-list-rs/vsebina/2006-01-4665) – uradno prečiščeno besedilo, 76/08, 40/09, [9/11](https://www.uradni-list.si/glasilo-uradni-list-rs/vsebina/2011-01-0318) – ZP-1G, 96/12 – ZPIZ-2, 109/12, 54/15, 11/18, [200/20](https://www.uradni-list.si/glasilo-uradni-list-rs/vsebina/2020-01-3628) – ZOOMTVI, 141/22 in 83/24, v nadaljnjem besedilu: ZIKS-1).

Po določbi desete alineje 10. člena ZIKS-1 se šteje, da so varnostne razmere zaradi kadrovskih ali prostorskih težav v zavodih zaostrene, ko delež varovanih oseb na posameznega pravosodnega policista doseže 2,5 varovane osebe ali skupna zasedenost zavodov uradno ugotovljeno zmogljivost preseže za 20 odstotkov.

Na dan 8. september 2025 je bilo v zavodih za prestajanje kazni zapora zaposlenih 499 pravosodnih policistov, varovali so 1.572 varovanih oseb. To pomeni, da je delež varovanih oseb na posameznega pravosodnega policista dosegel 3,17 varovane osebe. Tako je presegel zakonsko določeno mejo 2,5 varovane osebe za odreditev začasnih ukrepov, in sicer za 0,67 varovane osebe na posameznega pravosodnega policista, s čimer je izpolnjeno merilo, ki določa zaostrene varnostne razmere zaradi kadrovskih težav.

Na dan 8. september 2025 so zavodi za prestajanje kazni zapora skupno zasedeni 118,86-odstotno (uradno ugotovljena zmogljivost vseh zavodov skupaj je presežena za 18,86 odstotka), kar pomeni, da merilo, ki določa zaostrene varnostne razmere zaradi prostorskih težav, ni več izpolnjeno.

Iz navedenega izhaja, da so varnostne razmere zaradi kadrovskih ali prostorskih težav v zavodih za prestajanje kazni zapora še vedno zaostrene. Ker je v danih razmerah izpolnjen eden od dveh zakonsko določenih pogojev in je preseženo tudi zakonsko določeno merilo, je generalni direktor ob mesečnem preverjanju učinkov začasnih ukrepov in drugih okoliščin v zavodih ugotovil, da daje ustrezne pozitivne učinke začasni ukrep opravljanja del in nalog pravosodnega policista s strani delavca uprave, ki je bil v preteklosti zaposlen na delovnem mestu pravosodni policist (10.c člen ZIKS-1). Zato se v skladu s četrtim odstavkom 10.b člena ZIKS-1 predlaga, da se z navedenim odlokom za tri mesece, tj. do 12. januarja 2026, podaljša veljavnost tega začasnega ukrepa.

Na podlagi Odloka o ugotovitvi zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora ter določitvi začasnih ukrepov (Uradni list RS, št. 87/24), Odloka o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 2/25), Odloka o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 25/25) in Odloka o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 53/25) je URSIKS z začasnim ukrepom, ki je omogočal, da opravljanje del in nalog pravosodnega policista s strani delavca uprave, ki je bil v preteklosti zaposlen na delovnem mestu pravosodni policist, uspel omiliti kadrovsko stisko in zagotoviti opravljanje del in nalog pravosodnih policistov v večjem obsegu kot bi jih sicer. Zaradi pomoči navedenih zaposlenih je URSIKS tudi lažje zagotovil pravice iz delovnega razmerja pravosodnim policistom, kot so pravica do počitka, odmora in izkoriščenje letnega dopusta. Na podlagi sprejetega ukrepa je URSIKS sklenil dvanajst dogovorov o opravljanju del in nalog z zaposlenimi, ki so bili v preteklosti zaposleni na delovnem mestu pravosodni policist, ter s tem dosegel vsaj začasno zmanjšanje kadrovske stiske v zavodih za prestajanje kazni zapora in premostitev največjih težav pri njihovem upravljanju. V zdajšnjih razmerah je vsaka pomoč zaposlenih, ki so nekoč že opravljali delo pravosodnega policista, izjemnega pomena, še zlasti ob dejstvu, da kadra, ki bi bil pripravljen opravljati navedeno delo, na trgu delovne sile ni.

Za predlaganje podaljšanja začasnega ukrepa prekinitve prestajanja kazni zapora (10.č člen ZIKS-1) in uvedbo odloga nastopa kazni zapora ali nadomestnega zapora (10.d člen ZIKS-1) se generalni direktor in ministrica za pravosodje nista odločila, saj se je začasni ukrep opravljanje del in nalog pravosodnega policista s strani delavca uprave, ki je bil v preteklosti zaposlen na delovnem mestu pravosodni policist (10.c člen ZIKS-1), izkazal za najučinkovitejšega in bo po njuni oceni že s predlaganim začasnim ukrepom mogoče doseči začasno izboljšanje kadrovske stiske v zavodih za prestajanje kazni zapora ter premostitev največjih težav pri njihovem upravljanju do trajne ureditve razmer s predvidenimi sistemskimi ukrepi.

URSIKS si bo v času trajanja začasnega ukrepa prizadeval pridobiti dodatne kadre, predvsem pravosodne policiste, s temi ukrepi:

* + z izkoriščanjem možnosti, ki jo daje 22. člen Zakona o skupnih temeljih sistema plač v javnem sektorju (ZSTSPJS), ki omogoča, da se lahko javni uslužbenec ob zaposlitvi v javnem sektorju uvrsti v plačni razred, ki je za največ deset plačnih razredov višji od izhodiščnega plačnega razreda delovnega mesta;
  + z močno promocijo razpisanih delovnih mest, ki je predvidena za 25. september. Izvedena bo intenzivna promocijska kampanja, s katero se bo promovirala objava več prostih delovnih mest za pravosodne policiste in pravosodne policistke v vseh zavodih po Sloveniji. Ob tem bo potekala široka medijska promocija z jasno navedenimi ključnimi prednostmi zaposlitve, kot so pogodba za nedoločen čas, izbira lokacije dela, obvezno dodatno pokojninsko zavarovanje (ODPZ), plača z dodatki, stabilno, dinamično in profesionalno okolje, povezana ekipa ter zagotovljen karierni in osebni razvoj. Kampanja bo zajemala objave v tiskanih in spletnih medijih ter advertoriale na spletnih portalih različnih medijskih hiš v Sloveniji, pripravljen bo tudi radijski oglas. Informacije o zaposlitvenih priložnostih bodo hkrati objavljene na uradnih spletnih straneh in družbenih omrežjih URSIKS. V ta namen je bil oblikovan nov slogan »Varno, odločno, pravično«, ki ponazarja poslanstvo, delo in vrednote pravosodnih policistov. Izdelane so nove grafične podobe za oglase. Ob tem se nadaljujejo tudi redne promocijske dejavnosti. Predstavniki URSIKS nastopajo na različnih dogodkih, prireditvah in sejmih. Posebna pozornost je namenjena neposrednemu stiku z mladimi, saj je ob izrazitem pomanjkanju kadra ključno, da se poklic približa prihodnjim generacijam in s tem zagotovi dolgoročna kadrovska stabilnost v zavodih.

Glede na zahtevnost zdajšnjih razmer v zavodih za prestajanje kazni zapora se Vladi Republike Slovenije predlaga določitev najdaljšega trajanja začasnega ukrepa, namreč nadaljnje tri mesece od poteka trajanja tega začasnega ukrepa. Ker je trajanje izbranega začasnega ukrepa v Odloku o podaljšanju trajanja začasnega ukrepa za premostitev zaostrenih varnostnih razmer zaradi kadrovskih ali prostorskih težav v zavodih za prestajanje kazni zapora (Uradni list RS, št. 25/25) določeno do 12. oktobra 2025, se s tem odlokom določa, da se začasni ukrep podaljša za tri mesece, tj. do 12. januarja 2026.